‘দ্য গাজি অ্যাটাক’-ই হতে চলেছে দেশের প্রথম আন্ডারওয়াটার ফিল্ম। সদ্য টুইটারে এই ঘোষণা করেছেন কর্ণ জোহর। তাঁর ধর্মা প্রোডাকশন উত্তর ভারতে এই ছবির ডিস্ট্রিবিউশনের দায়িত্বে রয়েছে। শ্যুটিং পর্ব শেষ, এখন চলছে পোস্ট প্রোডাকশন। আগামী ১৭ ফেব্রুয়ারি ফিল্মটি মুক্তি পাওয়ার কথা। এই ছবিতে নায়কের ভূমিকায় রয়েছে রানা ডগ্গুবতি ও নায়িকার ভূমিকায় দেখা যাবে তাপসী পন্নুকে। রানা এই ছবির সহ-প্রযোজক। দক্ষিণের পিভিপি এন্টারটেইনমেন্টের সঙ্গে যৌথভাবে তিনি ছবিটি প্রযোজনা করেছেন। সম্প্রতি ছবির পোস্টারটি রিলিজ করা হয়েছে টুইটারে। 
সোশ্যাল মিডিয়ায় এই ছবি নিয়ে অত্যন্ত উদ্দীপনা তৈরি হয়েছে। ছবির অর্ধেকেরও বেশি অংশের শ্যুটিং হয়েছে আন্ডারওয়াটারে। এছাড়া সাবমেরিন সিকোয়েন্সগুলি যদি যোগ করা যায় তবে স্টোরিলাইন অনুযায়ী ছবির প্রায় ৯০ শতাংশ ঘটনাই ঘটবে জলের তলায়। এর আগে বহু ভারতীয় ছবিতে আন্ডারওয়াটার সিকোয়েন্স দেখা গিয়েছে কিন্তু এখানে সিনেমার পটভূমিই আন্ডারওয়াটার তাই সব মিলিয়ে দর্শকদের কাছে বেশ অভিনব হবে ছবি দেখার অভিজ্ঞতাটা। 
আরও পড়ুন
এপ্রিলে মুক্তির জন্য কতটা প্রস্তুত ‘বাহুবলী ২’? 
ইন্দোনেশিয়ায় সমুদ্রের তলায় ৫০০০ বছরেরও বেশি পুরনো বিষ্ণুমূর্তি!
ভারতের প্রথম আন্ডারওয়াটার রেস্তোরাঁ
ছবির বিষয় ১৯৭১ সালে বাংলাদেশ মুক্তিযুদ্ধের সময়কার একটি ঘটনা। ওই সময় পাকিস্তানের একটি সাবমেরিন পিএনএস গাজি রহস্যজনকভাবে ডুবে যায়। আসলে যুদ্ধজাহাজ আইএনএস রাজপুত ও ভারতীয় নৌবাহিনীর একটি দলের একান্ত প্রচেষ্টায় এই অসাধ্যসাধনটি সম্ভব হয়। তার জন্য নৌবাহিনীর বহু অফিসার টানা ১৮ দিন জলের তলায় থেকেছেন। এই বাস্তব ঘটনার উপর ভিত্তি করেই তৈরি হয়েছে ছবি। রানাকে দেখা যাবে এক নৌসেনা অফিসারের ভূমিকায়। তাপসী ও রানা ছাড়াও কে কে মেনন, অতুল কুলকার্নি ও অক্ষয় মিত্তল।